CELEX: C2007/117/54
Language: el
Date: 2007-05-26 00:00:00
Title: Υπόθεση F-17/07: Προσφυγή της 23ης Φεβρουαρίου 2007 — Pouzol κατά Ελεγκτικού Συνεδρίου

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/35
            
         Προσφυγή της 23ης Φεβρουαρίου 2007 — Pouzol κατά Ελεγκτικού Συνεδρίου
   (Υπόθεση F-17/07)
   (2007/C 117/54)
   Γλώσσα διαδικασίας: η γαλλική
   Διάδικοι
   
      Προσφεύγων: Michel Pouzol (Chemin des Peyridisses, Γαλλία) (εκπρόσωποι: D. Grisay, I Andoulsi και D. Piccininno, δικηγόροι)
   
      Καθού: Ευρωπαϊκό Ελεγκτικό Συνέδριο
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Ελεγκτικού Συνεδρίου της 23ης Νοεμβρίου 2006, καθώς και την απόφαση της Επιτροπής των Ευρωπαϊκών Κοινοτήτων της 18ης Μαΐου 2006·
            
         
               —
            
            
               να αναγνωρίσει υπέρ του προσφεύγοντος συμπληρωματικό συντάξιμο χρόνο 6 ετών, 10 μηνών και μίας ημέρας, ήτοι συνολικό συντάξιμο χρόνο 10 ετών, 3 μηνών και 24 ημερών·
            
         
               —
            
            
               να υποχρεώσει το Ελεγκτικό Συνέδριο να μετατρέψει τον εν λόγω συντάξιμο χρόνο σε επιπλέον σύνταξη για τον προσφεύγοντα ύψους 123 232 ευρώ μηνιαίως·
            
         
               —
            
            
               να υποχρεώσει το Ελεγκτικό Συνέδριο να αποκαταστήσει τη χρηματική ζημία που υπέστη ο προσφεύγων, εκτιμώμενη κατά τον χρόνο υποβολής του δικογράφου της προσφυγής σε 1 725 248 ευρώ (ήτοι διαφυγόν κέρδος για τον προσφεύγοντα ύψους 123 232 ευρώ μηνιαίως από τη συνταξιοδότησή του την 1η Ιανουαρίου 2006 μέχρι την 1η Μαρτίου 2007)·
            
         
               —
            
            
               να υποχρεώσει το Ελεγκτικό Συνέδριο να αποκαταστήσει την ηθική βλάβη που υπέστη ο προσφεύγων επί 13 και πλέον έτη, καταβάλλοντάς του χρηματική ικανοποίηση το ποσό της οποίας θα καθοριστεί σε μεταγενέστερο στάδιο κατόπιν συνεννοήσεως μεταξύ των διαδίκων·
            
         
               —
            
            
               να καταδικάσει το Ελεγκτικό Συνέδριο στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, πρώην υπάλληλος του Ελεγκτικού Συνεδρίου και νυν συνταξιούχος, βάλλει, μεταξύ άλλων, κατά του υπολογισμού της μεταφοράς στο κοινοτικό καθεστώς των συνταξιοδοτικών δικαιωμάτων που είχε αποκτήσει στη Γαλλία, στο μέτρο που ο υπολογισμός αυτός δεν λαμβάνει υπόψη συνταξιοδοτικά δικαιώματα αποκτηθέντα από την Association des régimes de retraites complémentaires (ARRCO) και την Association générale des institutions de retraite des cadres (AGIRC).
   Προς στήριξη της προσφυγής του, ο προσφεύγων προβάλλει τέσσερις λόγους, αντλούμενους από: i) παράβαση σειράς διατάξεων του ΚΥΚ και του παραρτήματος VIII (ιδίως των άρθρων 11, παράγραφος 2, και 26 του παραρτήματος αυτού)· ii) παράβαση του καθήκοντος αρωγής και συνεργασίας που προβλέπει το άρθρο 24 του ΚΥΚ· iii) παραβίαση της αρχής της ίσης μεταχειρίσεως και της απαγορεύσεως των διακρίσεων· iv) παραβίαση της αρχής προστασίας της δικαιολογημένης εμπιστοσύνης.